HU
L 267/50
Az Európai Unió Hivatalos Lapja
2022.10.13.
AZ EGT VEGYES BIZOTTSÁG 197/2022 HATÁROZATA (2022. június 10.) az Európai Gazdasági Térségről szóló megállapodás XVII. mellékletének (Szellemi tulajdon) módosításáról [2022/1897] AZ EGT VEGYES BIZOTTSÁG,
tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére, mivel: (1)
A gyógyszerek kiegészítő oltalmi tanúsítványáról szóló 469/2009/EK rendelet módosításáról szóló, 2019. május 20-i (EU) 2019/933 európai parlamenti és tanácsi rendeletet (1) bele kell foglalni az EGT-megállapodásba.
(2)
A 2017. május 5-i 92/2017 EGT vegyes bizottsági határozat (2) értelmében Liechtenstein nem ad ki a 469/2009/EK európai parlamenti és tanácsi rendeletben (3) meghatározottak szerinti, gyógyszerekre vonatkozó kiegészítő oltalmi tanúsítványt.
Az (EU) 2019/933 rendelet ezért nem alkalmazandó Liechtensteinre.
(3)
Az EGT-megállapodás XVII. mellékletét ezért ennek megfelelően módosítani kell,
ELFOGADTA EZT A HATÁROZATOT:
1. cikk Az EGT-megállapodás XVII. mellékletének 6. pontja (469/2009/EK európai parlamenti és tanácsi rendelet) a következőképpen módosul: 1.
A pont a következő szöveggel egészül ki: „ , módosította: –
32019 R 0933: Az Európai Parlament és a Tanács (EU) 2019/933 rendelete (2019. május 20.)
(HL L 153., 2019.6.11., 1. o.).”
2.
Az a)–c) kiigazítás számozása b)–d) kiigazításra változik. 3.
A pont a b) kiigazítás előtt a következő kiigazítással egészül ki: „a) Az 5. cikk (10) bekezdésében a »2019.
július 1-jén« szövegrész alatt az EFTA-államok tekintetében az »a 2022. június 10-i 197/2022 EGT vegyes bizottsági határozat hatálybalépésének időpontjakor« szövegrész, illetve a »2019.
július 1. előtt« szövegrész alatt az EFTA-államok tekintetében az »a 2022. június 10-i 197/2022 EGT vegyes bizottsági határozat hatálybalépésének időpontja előtt« szövegrész értendő.” 4.
A pont a d) kiigazítás után a következő kiigazítással egészül ki: „e) Az -I. melléklet az EFTA-államok tekintetében a következőképpen értendő: »Logó A logót fekete színben és megfelelően látható méretben kell feltüntetni.
«.”
(1) HL L 153., 2019.6.11., 1. o. (2) HL L 36., 2019.2.7., 41. o. (3) HL L 152., 2009.6.16., 1. o.